Sang Bhimasena ingkang wasis wicara, dupi mirêng pangandikanipun ingkang raka Sri Krêsna, saha Sang Yudhisthira sadaya wau, lajêng nambung sabda makatên: "Ratu kang tanpa kakêncêngan lan pambudidaya, iku candrane kaya umbrukan sêmut, nanging manawa gêlêm ngulir budi, nadyan kang ringkih bangêt, saha kanthi kawêwekan lan jêjêg panyêkêle paprentahan, suwe-suwe bokmanawa bisa nêlukake mungsuh kang gêdhe pangwasane, lan sarwa kalakon karêpe, mangka yèn juliking pambêbudi, ayak ora ana kaya kakang Krêsna, yèn karosan sapa padha aku, dene kaprigêlane
